**JP MLADI 2024/2025**

**Vprašanja & odgovori**

**V: Naša šola namerava prijaviti dve izvedbi C aktivnosti. Ali sta lahko v enakem terminu in z istim zunanjim podjetniškim mentorjem?**

O: Javni poziv v točki 5.2 določa, da mora šola zagotoviti na aktivnosti C najmanj 10 prisotnih učencev. Če bo šola imela najmanj 20 zainteresiranih prisotnih učencev, lahko prijavi dve izvedbi aktivnosti C, v vsaki po najmanj 10 učencev, vendar aktivnosti ne moreta potekati v enakem (istem) terminu, kar bo razvidno tudi iz poročil in priloženih list prisotnosti po datumih (oz. izpis iz eAsistenta). Šola lahko za obe izvedbi aktivnosti angažira istega zunanjega podjetniškega mentorja.

**2.**

**V: Zanima me ali se moramo ponovno prijaviti na izobraževanje, če sem ga opravila lani za aktivnost B, letos pa se bomo udeležili aktivnosti A? Hvala za odgovor.**

O: Točka 5.4. javnega poziva določa (tretja točka): »Učitelj, ki sodeluje pri izvedbi, se mora udeležiti usposabljanja za učitelje, ki ga organizira SPIRIT Slovenija, in sicer za aktivnost, ki jo bo izvajal. V kolikor se je usposabljanja že udeležil v preteklosti, je udeležba na usposabljanju zaželena, ni pa obvezna.«

Če boste torej izvajali aktivnost A, morate imeti opravljeno usposabljanje za aktivnost A – delavnico Z ustvarjalnostjo in inovativnostjo do podjetnosti.

2-dnevno usposabljanje (16 ur) ZUIP smo letos prijavili na javni razpis za vpis v katalog Katis in določili naslednji datum in kraj usposabljanja:

Delavnica ZUIP Ljubljana: 13.-14.9.2024

Delavnica ZUIP Maribor: 20.-21.9.2024.

3.

**V: Ali se lahko kot sodelujoča šola priključi tudi šola s prilagojenim programom?**

O: JP MLADI 2024/2025 v tč 4 (Ciljne skupine/upravičenci oz. prijavitelji**)** opredeljuje, kdo je ciljna skupina in pravi, da so »upravičenci do financiranja po tem javnem pozivu lahko **osnovne in/ali srednje šole**, ki so vpisane v seznam osnovnih oziroma srednjih šol, ki je objavljen na spletni povezavi Ministrstva za vzgojo in izobraževanje:

<https://www.gov.si/drzavni-organi/ministrstva/ministrstvo-za-vzgojo-in-izobrazevanje/storitve/>

**4.**

**V: V vlogi sem videla, da je možno letos prijaviti dve aktivnosti ali pa izvajati dvakrat eno aktivnost. Zanima me kako je s financiranjem v tem primeru?**

O: Šola lahko prijavi dve izvedbi ene aktivnosti, kar pomeni, da lahko v primeru velikega številka učencev (to možnost smo uvedli, ker imajo nekatere srednje šole tudi 1000 dijakov) prijavi dve izvedbi Startup vikenda (dve aktivnosti B). V tem primeru bo šola izvedla dva dogodka – dva Startup vikenda, za vsak dogodek oz. izvedbo pa je potrebno izpolnjevanje pogojev po tč 5.2 JP MLADI 2024/2025 (Posebni pogoji za izvedbo posameznih aktivnosti).

Kljub temu pa javni poziv dopušča možnost, da se dve izvedbi Startup vikenda izvedeta v istem terminu, vendar ne pod istim mentorstvom. Torej mora biti iz vloge in iz končnega poročila razvidno, da sta se dve izvedbi v istem terminu izvajali pod dvojnim mentorstvom.

**5.**

**V: Kot osnovno šolo nas v okviru javnega poziva JP MLADI 2024/2025 zanima, če pri aktivnosti C lahko kot pogoj upoštevate prijavo naše šole na FIRST LEGO LEAGUE (**[**www.fll.si**](http://www.fll.si)**) tekmovanje?**

O: Da.

**6.**

**V: V šoli nameravamo prijaviti dve aktivnosti in sicer aktivnost A in aktivnost B. Znaima nas, ali moramo pri obeh aktivnostih narediti Canvas?**

O: JP MLADI 2024/2025 v tč. 5.2 (Posebni pogoji za izvedbo posameznih aktivnosti) določa pogoje, pod katerimi morajo biti aktivnosti izvedene, da bo šola dobila te aktivnosti financirane.

Za aktivnost A med drugim v četrti alineji določa, da »rezultat aktivnosti v okviru posamezne sodelujoče skupine je pripravljen poslovni model Canvas ali kakšen drug poslovni model s skladnimi vsebinami;«

Za aktivnost B med drugim v četrti alineji določa, da »rezultat aktivnosti v okviru posamezne sodelujoče skupine je pripravljen poslovni model Canvas ali kakšen drug poslovni model s skladnimi vsebinami;«

Odgovor je torej DA.

**7.**

**V: Kako dokazovati doseganje dodatnih pogojev?**

**2. Dodatni pogoji za zunanje mentorje:  
 Zunanji mentor mora izpolnjevati vsaj enega od naslednjih pogojev:  
- vsaj dve leti izkušenj na področju izvajanja podjetniških programov usposabljanja, usmerjenih v razvoj in preverjanje poslovnih idej v izobraževalnih sistemih,  
- izvaja podjetniška usposabljanja že vsaj dve leti v izobraževalnih okoljih (po metodologiji Z ustvarjalnostjo in inovativnostjo do podjetnosti, Design Thinking, Lean startup, Junior Achievement oz. drugi primerljivi, svetovno priznani metodologiji).**

O: Zakoniti zastopnik zavoda, ki podpiše Obrazec št. 2 (Izjavo), s svojim podpisom 'pod materialno in kazensko odgovornostjo izjavlja, da:

− se je seznanil in se strinja z vsemi pogoji in zahtevami, ki so navedeni v javnem pozivu in pozivni dokumentaciji ter jih v celoti sprejema;

− se je seznanil z vsebino vzorca pogodbe o izvajanju aktivnosti in z njo soglaša;

− jamči, da so vse navedbe, ki so podane v vlogi, resnične in ustrezajo dejanskemu stanju; …'

Zakoniti zastopnik s podpisom izjave jamči torej tudi doseganje dodatnih pogojev za zunanjega mentorja, ki jih le-ta verjetno lahko izkaže z ustreznimi dokazili. Na SPIRIT Slovenija dodatnih pogojev ne preverjamo.

**8.**

**V: Pozdravljeni, v tem šolskem letu smo se z dijaki podjetniškega krožka (dejavnost C) udeležili tudi dveh inovacijskih kampov (Zreče in Trbovlje) organiziranih s strani JA Slovenija. Zanima me ali se lahko dodajo te ure k uram, ki smo jih izvajali tekom leta ob četrtkih zadnji dve šolski uri. Smo pa prevozne stroške na tabor črpali iz sredstev projekta, saj se drugače takšnih zanimivih in poučnih izobraževanj zelo težko privoščimo**.

O: Javni poziv v točki 5.2. (Posebni pogoji za izvedbo posameznih aktivnosti) za aktivnost C določa, »*da program obšolskih dejavnosti za mlade vsebuje vsebine:*

*- iskanje novih idej/konceptov,*

*- oblikovanje poslovnih modelov,*

*- izgradnjo prototipov (najosnovnejši sprejemljivi produkt),*

*- pičanje (predstavitev) poslovnega modela pred komisijo,*

*- delo v teamu.*

*- prostorske pogoje za izvedbo aktivnosti na eni lokaciji;*

*- sodelovanje mladih – najmanj 15 oseb oziroma do števila navedenega v prijavi;*

*- da program traja najmanj 50 šolskih ur tekom šolskega leta, od tega jih zunanji mentor izvede najmanj 8 ur;*

*- pričetek aktivnosti do najkasneje 13.10.2023 in zaključek aktivnosti do najkasneje 30.4.2024;*

*- vsaj eno ekipo, ki se bo s podjetniškim projektom prijavila na nacionalno tekmovanje na temo podjetništva za* *mlade (POPRI, Junior Achievement …).«*

Vkolikor lahko vsebino, termin udeležbe, rezultate inovacijskih kampov idr. umestite med pogoje za aktivnost C, potem je odgovor DA.

Kar se tiče plačila prevoznih stroškov, pa 9 točka javnega poziva (Upravičeni stroški in višina subvencije) v drugi alineji opredeljuje, da se iz dodeljenih sredstev lahko plačajo prevozi, katerih cilj so podjetniške aktivnosti za udeležene:

*»Pri pripravi metodologije za izračun standardnega obsega stroškov za izvedbo posameznih aktivnosti v okviru tega javnega poziva, so bili vključeni naslednji stroški:*

* *Materiali, literatura in druga oprema, ki se jo uporablja pri izvajanju aktivnosti,*
* *prevozi za udeležence in učitelje,*
* *zunanji mentor, ki izpolnjuje pozivne pogoje,*
* *nastanitve udeležencev v primeru izvajanja vikend aktivnosti za spodbujanje razvoja lastne ideje dijakov ali za reševaje izzivov podjetij ali drugih organizacij s strani dijakov,*
* *pijača in hrana v času trajanja posamezne aktivnosti.«*

**9.**

**V: Spoštovani, zanima me, ali je naslednje leto predvideno izobraževanje za mentorje JP mladi v Mariboru. Opravljeno imam izobraževanje za projekt A. Ali lahko s tem opravljam program B, stat up vikend, ali potrebujem novo izobraževanje?**

O: Točka 5.4. javnega poziva (Posebni pogoji za mentorja) v tretji točki (Pogoj za učitelje, ki sodelujejo pri izvedbi) določa, da *»Učitelj, ki sodeluje pri izvedbi, se mora udeležiti usposabljanja za učitelje, ki ga organizira SPIRIT Slovenija, in sicer za aktivnost, ki jo bo izvajal. V kolikor se je usposabljanja že udeležil v preteklosti, je udeležba na usposabljanju zaželena, ni pa obvezna.«*

Na obe vprašanji je odgovor DA. Termin usposabljanja Startup vikend se bo izvajal v Ljubljani in v Mariboru v naslednjih terminih:

Startup vikend Ljubljana: 27.-28.9.2024

Startup vikend Maribor: 4.-5.10.2024.

**10.**

**V: Prosim za pojasnilo. Vlogo imam izpolnjeno in elektronsko podpisano. V vlogi pa so potrebni tudi žigi šole, vendar je print in scan prepovedan. Kako naj potem vlogo žigosam ne da jo sprintam in nato sceniram. Hvala.**

O: Žig je, prav tako kot podpis, možno uporabljati tudi v elektronski obliki. Če ga vaša šola ne uporablja, potem pustite prazno in bo dovolj samo elektronski podpis.